Kaswende
"Treponema pallidum" Kundi la spishi" pallidum" ni wa umbo-la mzunguko, Gramu-hasi, Bakteria inayosambazika kwa kasi.Magonjwa mengine matatu ya binadamu husababishwa na zinazohusiana na "Treponema pallidum", ikiwa ni pamoja na buba (kundi la spishi "pertenue"), pinta(kundi la spishi "carateum"), na bejel (kundi la spishi "endemicum"). Tofauti na aina ya "pallidum" haya hayasababishi ugonjwa wa neva. Wanadamu tu ndio wanaojulikana kuwa na hifadhi asili kwa kundi la spishi "pallidum". Bakteria hii haiwezi kuishi bila kimelea. Hii ni kwa sababu ya jenomu yake ndogo (1.14 MDa)na hivyo basi haitaweza kutengeneza virutubishi vikuu. Ina wakati mfupi wa kujiongeza zaidi ya saa 30.
Malaria
Malaria kali husababishwa takriban kipekee na maambukizi ya "P. falciparum" kwa kawaida hujitokeza kati ya siku 6-14 baada ya kuambukizwa. Madhara ya ugonjwa wa malaria kali ni pamoja na kukosa fahamu na kifo ikiwa haitatibiwa-watoto wachanga na wanawake wajawazito hasa wamo hatarini. Splenomegali (kupanuka kwa wengu), maumivu makali ya kichwa, iskemia ya ubongo, hepatomegali (kupanuka kwa ini), hypoglisimia, na hemoglobinuria na kufeli kwa figo huweza kutokea. Kufeli kwa figo kunaweza kusababisha homa ya mkojo wa damu, ambapo hemoglobin kutoka katika chembechembe nyekundu za damu zilizosambaratika huvuja na kuingia katika mkojo. Malaria kali inaweza kuendelea kwa kasi na kusababisha kifo katika mudaa wa masaa kadhaa au masiku. Katika hali mbaya zaidi ya ugonjwa huo viwango vya vifo vinaweza kuzidi 20%, hata kuwe na utunzi wa hali ya juu na matibabu. Katika maeneo ambapo ugonjwa huo umeenea, mara nyingi matibabu si ya kuridhisha na kiwango cha jumla cha vifo vinavyosababishwa na malaria huwa kimoja kati visa kumi. Baada ya muda mrefu, matatizo ya kukua yamerekodiwa kwa watoto ambao wameugua malaria kali.